Държавен вестник, бр. 90, 2000 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  90
(3) Лекарствата по тази наредба се предпис-
ват от лекари, които притежават специалност
по профила на заболяването, рaботещи в лечеб-
ните заведения, посочени в приложение № 1.
Чл. 2. (1) Лекарят по профила на заболява-
нето, работещ в съответното лечебно заведе-
ние от приложение № 1, регистрира пациента
чрез издаване на Лична амбулаторна карта
(ЛАК—Бланка МЗ № 110), която се съхранява
в лечебното заведение.
(2) Предписването на лекарствата се извър-
шва по предложение на лекаря по чл. 1, ал. 3,
което се одобрява от комисия в състав от най-
малко трима лекари, определена със заповед
на ръководителя на лечебното заведение.
(3) Копие от заповедта по ал. 2 се изпраща в
районния център по здравеопазване (РЦЗ),
където се води списък на лекарите, съдържащ
трите имена на лекаря, регистрациония му но-
мер и лечебно заведение, в което работи.
(4) Районните центрове по здравеопазване
уведомяват лечебните заведения и лекарите за
техните регистрационни номера.
Чл. 3. (1) Комисията издава протокол (при-
ложение № 2) в два екземпляра, като първият
се съхранява в аптеката, която отпуска лекарс-
твата, а вторият—в лечебното заведение.
(2) Номерът на протокола, както и наимено-
ванията, лекарствената форма, количествата и
начинът на употреба на предписаните по реда на
тази наредба лекарства се вписват в ЛАК.
(3) Издадените протоколи по ал. 1 се впис-
ват в журнал (приложение № 3), който се съхра-
нява в лечебното заведение.
Чл. 4. (1) Лекарствата за стационарно бол-
ните се изписват с лекарствен лист (приложе-
ние № 4), първият екземпляр от който се съхра-
нява в аптеката на съответното лечебно заведе-
ние, а другият—в счетоводството. Срокът на
съхранение е 5 г.
(2) Лекарствата за болните на дневен стаци-
онар и амбулаторно лечение се изписват с ре-
цепта със синя надлъжна лента (приложение
№ 5), която се издава в два екземпляра и е ва-
лидна за срок 15 дни от датата на издаването є.
Първият екземпляр се съхранява в аптеката, а
вторият—в счетоводството на съответното ле-
чебно заведение. Срокът на съхранение е 5 г.
(3) Опиоидните аналгетици по т. 8 от прило-
жение № 1 се изписват по реда на чл. 60 от За-
кона за контрол върху наркотичните вещества
и прекурсорите.
Чл. 5. Лекарствата по тази наредба се отпус-
кат от аптеката към съответното лечебно заве-
дение съгласно приложение № 1 срещу предс-
тавена рецепта или лекарствен лист, а тези по
чл. 4, ал. 3—и срещу представена лична карта
(паспорт) на лицето, което ги получава, и на
пациента, за когото са предписани.
Чл. 6. (1) Количеството на изписаните ле-
карства може да бъде за срок до 30 дни, с из-
ключение на тези по чл. 4, ал. 3, които се изпис-
ват за срок не по дълъг от 15 дни.
(2) Изписването на лекарства за срок, по-
дълъг от 30 дни, се одобрява от ръководителя
на лечебното заведение по предложение на ко-
мисията, издала протокола по чл. 3, ал. 1.
Чл. 7. (1) Лечебните заведения изготвят за-
явки и отчети за лекарствата, предмет на на-
редбата, по образец съгласно приложение № 6.
(2) Заявките и отчетите по ал. 1 са за срок
два месеца и се изпращат в Министерството на
здравеопазването до 5-о число на месеца, пред-
хождащ периода, за който се изготвя заявката.
(3) Заявките и отчетите се подписват от ди-
ректорите на съответните лечебни заведения
или упълномощени от тях лица. За достовер-
ността на заявките и отчетите същите носят
съответната отговорност.
(4) Заявките за лекарства, по-големи от 10 %
в сравнение с предходния период, се аргументи-
рат писмено за всеки конкретен пациент.
(5) На базата на заявките и отчетите по ал. 1
и съобразно договорените за годината количес-
тва Министерството на здравеопазването раз-
пределя лекарствата до лечебните заведения по
приложение № 1.
Чл. 8. (1) Всяко лечебно заведение, включе-
но в приложение № 1, ежегодно до 15 юли пре-
доставя информация в Министерството на здра-
веопазването за броя болни от посочените за-
болявания и необходимите количества лекар-
ства за следващата година.
(2) Ръководителите на лечебните заведения
по приложение № 1 трябва да разполагат с ин-
формация за ежемесечния разход на лекарства-
та, както и за броя на новооткритите и почина-
лите пациенти. Тази информация се предоставя
на Министерството на здравеопазването и на
Националния център по здравна информация
регулярно и при поискване.
Преходни и заключителни разпоредби
§ 1. Контролът по изпълнението на на-
редбата се осъществява от министъра на
здравеопазването чрез съответните РЦЗ и
от ръководителите на съответните лечебни
заведения.
§ 2. Тази наредба се издава на основание
чл. 3а, т. 13 от Закона за народното здраве (обн.,
ДВ, бр. 88 от 1973 г.; попр., бр. 92 от 1973 г.; изм.
и доп., бр. 63 от 1976 г., бр. 28 от 1983 г., бр. 66
от 1985 г., бр. 27 от 1986 г., бр. 89 от 1988 г., бр. 87
и 99 от 1989 г., бр. 15 от 1991 г.; попр., бр. 24 от
1991 г.; изм., бр. 64 от 1993 г., бр. 31 от 1994 г.,
бр. 36 от 1995 г., бр. 12, 87 и 124 от 1997 г., бр. 21,
70, 71 и 93 от 1998 г., бр. 30, 62, 67, 90 и 113 от
1999 г.,бр. 10 и 36 от 2000 г.) и отменя Наредба
№ 12 от 1997 г. за лекарствените средства за до-
машно лечение (обн., ДВ, бр. 76 от 1997 г.; доп.,
бр. 106 от 1997 г., бр. 112 от 1998 г., бр. 7 от 1999 г.;
изм., бр. 41 от 1999 г.).
§ 3. Наредбата влиза в сила от 1 януари 2001 г.
Министър: И. Семерджиев